
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 494 

25 Ιουνίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Ένκοιοη σύστασης του Κοινωφελούς ιδρύματος με την 
επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΕΜΜΑΣ 
ΔΟΞΙΑΔΗ» και κύρωση του οργανισμού αυτού ... 1 
Έγκριση σύστασης του κοινωφελούς ιδρύματος με την 
επωνυμία «ΕΛΕΥΘΕΡΙΟΣ ΒΕΝΙΖΕΛΟΣ ΙΔΡΥΜΑ ΕΥ¬ 
ΡΩΠΑΪΚΩΝ ΣΠΟΥΔΩΝ» και κύρωση του οργανι¬ 
σμού αυτού . 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

Έγκριση σύστασης του Κοιγωφελούς ιδρύματος με τηγ 

επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΕΜΜΑΣ 

ΔΟΞΙΑΔΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Την αριθ. 11363/4.11.1994 πράξη της συμβολαιο¬ 
γράφου Πειραιά Καλλιόπης Χρήστου Πετρόχειλου, όπως 
αυτή τροποποιήθηκε με την αριθ. 1 1882/26.6.95 πράξη 
της ίδιας συμ/φου, με τις οποίες οι Απόστολος Κων/νου 
Δοξιάδης και Έμμα Χα Κων/νου Δοξιάδη σύστησαν κοινω¬ 
φελές ίδρυμα με την επωνυμία «ΙΔΡΥΜΑ ΚΩΝΣΤΑΝΤΙ¬ 
ΝΟΥ ΚΑΙ ΕΜΜΑΣ ΔΟΞΙΑΔΗ» και με έδρα την Αθήνα. 

2. Τις διατάξεις των άρθρων; α) 95 και 98 του Α.Ν. 
2039/39 β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 12.7.1995 γνωμοδότηση του Συμβουλίου 
Εθνικών Κληροδοτημάτων. 

4 Την αριθ. 411/24.1.1996 κοινή απόφαση του Πρω¬ 
θυπουργού και του Υπουργού Οικονομικών με την οποία 
ανατέθηκαν αρμοδιότητες στους Υφυπουργούς Οικονο¬ 
μικών (ΦΕΚ 58/Β'). 

5. Την αριθ. Δ.Υ. 3α/οικ. 158/26.1.1996 κοινή από¬ 
φαση του Πρωθυπουργού και του Υπουργού Υγείας και 
Πρόνοιας με την οποία ανατέθηκαν αρμοδιότητες στους 
Υφυπουργούς Υγείας και Πρόνοιας (ΦΕΚ 59/Β·). 

Με πρόταση του Υπουργού Πολιτισμού και των Υφυ¬ 
πουργών Οικονομικών και Υγείας και Πρόνοιας, αποφασί¬ 
ζουμε; 


Άρθρο μόνο. 

1 Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΕΜΜΑΣ 
ΔΟΞΙΑΔΗ», η οποία έγινε από τους Απόστολο Κων/νου 
Δοξιάδη και Έμμα Χα Κωνσταντίνου Δοξιάδη με την αριθ. 
11363/4 11.1994 πράξη της συμβολαιογράφου Πειραιά 
Καλλιόπης Χρήστου Πετρόχειλου, όπως αυτή τροποποιή¬ 
θηκε με την αριθ. 11882/26.6.1995 πράξη της ίδιας συμ/ 

φου. _ . _ 

Το ίδρυμα τούτο αποτελεί νομικό πρόσωπο ιδιωτικού θι- 

καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Υγείας και Πρόνοιας και Πολιτισμού και 
διέπεται από τις διατάξεις των παραπάνω συστατικών του 
πράξεων, του παρακάτω οργανισμού, του Α.Ν. 2039/39 
και των διαταγμάτων που εκδόθηκαν ή θα εκδοθούν, σε 

εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμίΗος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΕΜ- 


^^1ΛV Λη-ΙΔΛΗ„ 


Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ 
ΚΩΝΣΤΑΝΤΙΝΟΥ ΚΑΙ ΕΜΜΑΣ ΔΟΞΙ/^Η», που συστή- 
θηκε από τους Απόστολο Κων/νου Δοξιάδη και Εμμα Χα 
Κων/νου Δοξιάδη με την αριθ. 11363/4.11.1994 πράξη 
της συμβολαιογράφου Πειραιά Καλλιόπης Χρήστου Πε- 
τρόχειλου όπως αυτή τροποποιήθηκε με την αριθ. 11882/ 
26.6.95 πράξη της ίδιας συμ/φου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις των 
παραπάνω συστατικών πράξεων, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νομος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 
Σκοποί. 

Σκοποί του ιδρύματος είναι; 

α) Η έκδοση βιβλίων, η εκπόνηση ερευνητικών προ¬ 
γραμμάτων και εν γένει η διοργάνωση καλλιτεχνικών, επι¬ 
στημονικών και άλλων πνευματικών εκδηλώσεων που 
συμβάλλουν στη διάδοση ενός φιλανθρώπου οράματος δί¬ 
νοντας ιδιαίτερη έμφαση στις προσπάθειες εκείνες που 
διαπνέονται από το σεβασμό τους στις ιδιαιτερότητες της 
Ελληνικής Πολιτιστικής κληρονομιάς ή η επιχορήγηση 
όλων των ανωτέρω. 

β) Η επιχορήγηση οργανισμών ή άλλων φορέων που 
ασχολούνται ιδιαίτερα με την ψυχική, σωματική και πνευ¬ 
ματική υγεία των παιδιών. 

Αρθρο 3 

Περιουσία - Πόροι. 

1. Περιουσία του ιδρύματος αποτελεί το ποσό των τριά¬ 
ντα εκατομμυρίων (30.000.000) δραχμών το οποίο αφιε¬ 
ρώνει ο εκ των ιδρυτών Απόστολος Δοξιάδης. 

2. Πόροι του ιδρύματος είναι: 

α) Ποσό εκατό εκατομμυρίων (100.000.000) δρχ. το 
οποίο υπόσχεται να δωρήσει στο Ίδρυμα αμέσως μετά την 
έγκριση της σύστασης αυτού, η εταιρεία με την επωνυμία 
«υΝΙ3Υ3 ΗΕΙ-ίΑ3 Συστήματα Πληροφορικής Ανώνυμη 
Εμπορική Εταιρεία». 

β) Τα εισοδήματα από την εκμετάλλευση των περιου¬ 
σιακών του στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς τούτο. 

Άρθρο 4 
Διοίκηση. 

1. Το ίδρυμα διοικείται από ενδεκαμελές Διοικητικό 
Συμβούλιο που αποτελείται από τους: 

α) Έμμα Χα Κων/νου Δοξιάδη, ως Πρόεδρο 

β) Γεώργιο Ευσταθίου Αγουρίδη, ως Αντιπρόεδρο 

γ) Ιωάννη Σωκράτη Βεκρή, ως Γραμματέα 

δ) θωμά Σπυρίδωνα Δοξιάδη, ως Ταμία 

ε) Ευανθία Κων/νου Δοξιάδη, ως μέλος 

στ) Καλλιόπη Κων/νου Δοξιάδη, ως μέλος 

ζ) Ευφροσύνη Κων/νου Δοξιάδη, ως μέλος 

η) Απόστολο Κων/νου Δοξιώη, ως μέλος 

θ) Νικόλαο Παναγιώτη Μουζέλη, ως μέλος 

ι) Απόστολο θωμά Δοξιάδη, ως μέλος 

ια) Ελευθέριο Μαλεφάκη, ως μέλος 

Όλα τα μέλη του Διοικητικού Συμβουλίου είναι ισόβια. 

2. Σε περίπτωση θανάτου της ισοβίου Προέδρου, τα 
μέλη του Διοικητικού Συμβουλίου εκλέγουν με πλειοψη- 
φία των 4/5 του συνόλου των μελών του τον Πρόεδρο αυ¬ 
τού με τριετή θητεία. 

Ο Πρόεδρος του ιδρύματος που εκλέγεται με τον τρόπο 
αυτό, μετά τη λήξη της θητείας του, παραμένει ισόβιο μέ¬ 
λος του Διοικητικού Συμβουλίου. 

3. Τα μέλη του Διοικητικού Συμβουλίου ορίζουν με 
πράξη τους έπειτα από ψηφοφορία εκτός από τις περι¬ 
πτώσεις των παρ. 1 και 2 του ίδιου άρθρου τον Πρόεδρο, 
τον Αντιπρόεδρο, το Γραμματέα και τον Ταμία. 

4. Με απόφαση του Διοικητικού Συμβουλίου που λαμβά- 
νεται με πλειοψηφία των 2/3 του συνόλου των μελών του. 


μπορεί να αυξηθεί ο αριθμός των μελών του Διοικητικού 
Συμβουλίου μέχρι δεκαπέντε σταδιακά. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα λοιπά μέλη του Διοικη¬ 
τικού Συμβουλίου, η κενή θέση συμπληρώνεται με από¬ 
φαση των υπολοίπων μελών η οποία λαμβάνεται με πλειο¬ 
ψηφία των 2/3 του συνόλου των μελών του σύμφωνα με 
τις διατάξεις των συστατικών πράξεων και του άρθρου 99 
του Α.Ν. 2039/1939. 

6. Το Διοικητικό Συμβούλιο συνεδριάζει τακτικά κάθε 
μήνα και έκτακτα όποτε το ζητήσει ο Πρόεδρος ή ο νόμι¬ 
μος αναπληρωτής του πάντοτε όμως έπειτα από πρό¬ 
σκληση του Προέδρου, κοινοποιουμένη τρεις (3) ημέρες 
πριν τη Συνεδρίαση. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών εκτός όπου 
ορίζεται διαφορετικά. Σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
5 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. Τα πρακτικά υπογράφο¬ 
νται από όλα τα μέλη που μετέχουν στη συνεδρίαση. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

12. Την εκτέλεση των αποφάσεων του Διοικητικού Συμ¬ 
βουλίου ασκεί Τριμελής Εκτελεστική Επιτροπή του Διοι¬ 
κητικού Συμβουλίου που αποτελείται από τον Πρόεδρο 
του ιδρύματος και άλλα δύο μέλη του Διοικητικού Συμβου¬ 
λίου που ορίζονται με απόφαση αυτού. 

Η εκτελεστική Επιτροπή συνέρχεται τακτικά μία φορά 
το μήνα και έκτακτα όποτε τούτο είναι αναγκαίο. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/39 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Αθηνών) τον προϋπολογισμό και απο- 

λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται ο 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γ’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα ταυ ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απσδεί- 
ξεις. 

β) Καταθέτει τα έσσδα του ιδρύματος, σε οπσιοδήποτε 
κατάστημα αναγνωρισμένης στην Ελλάδα Τράπεζας την 
οπαία καθαρίζει με απόφασή του το Διοικητικό Συμβούλιο 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων και 
επειγουσών δαπανών του ιδρύματος, το ύψος του οποίου 
καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμσύ, απο- 
λογισμσύ και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτσύ. 

Άρθρο 9 

Οικονομική διαχείριση. 

1. Η οικονσμική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης τσυ σχετικού Π.Δ/τος έγκρισης της σύστασης τσυ 
ιδρύματσς, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α). 

. Άρθρο 10 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λσγιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόε¬ 
δρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και την εκτέλεση των σκοπών του. 

Άρθρο 11 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. Η σχετική απόφαση του Διοι¬ 
κητικού Συμβουλίου του ιδρύματος λαμβάνεται με πλειο- 
ψηφία των 2/3 των μελών του. 

Άρθρο 12 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, το Διοικητικό Συμβούλιο με απόφαση του που 
λαμβάνεται με πλειοψηφία των 4/5 του συνόλου των με¬ 
λών του θα αποφασίσει για τη διάθεση της περιουσίας του 
σε άλλο κοινοχρελές ίδρυμα που επιδιώκει σκοπούς στα 
πλαίσια των ευρύτερων σκοπών τούτου. 

Άρθρο 13 

Εσωτερικός Κανονισμός. 

Οι λεπτομέρειες της διοίκησης και γενικά της λειτουρ¬ 
γίας του ιδρύματος μπορούν να ρυθμισθούν με εσωτερικό 
κανονισμό που θα εγκρίνει το Διοικητικό Συμβούλιο το 
οποίο είναι και αρμόδιο για την τροποποίηση του όταν 
τούτο κριθεί αναγκαίο. 

Στον Υπουργό Πολιτισμού και στους Υφυπουργούς Οι¬ 
κονομικών και Υγείας και Πρόνοιας αναθέτουμε την δημο¬ 
σίευση και εκτέλεση του παρόντος Προεδρικού Διατάγμα¬ 
τος. 

Αθήνα, 14 Ιουνίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΟΣ ΔΡΥΣ ΘΕΟΔΩΡΟΣ ΚΟΤΣΩΝΗΣ 

ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ 


( 2 ) 

Έγκριση σύστασης του κοινωφελούς ιδρύματος με την 

επωνυμία «ΕΛΕΥΘΕΡΙΟΣ ΒΕΝΙΖΕΛΟΣ ΙΔΡΥΜΑ ΕΥ¬ 
ΡΩΠΑΪΚΩΝ ΣΠΟΥΔΩΝ» και κύρωση οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 590/27,3.1995 πράξη της συμβολαιογρά¬ 
φου Αθηνών Μαρίνας Γ. Καραγεώργη - Πλιάκου, με την 
οποία 01 1) Ανδρέας Ανδρικόπουλος, 2) Θεόδωρος Γεωρ- 
γακόπουλος, 3) Δημήτριος Γεωργούτσος, 4) Νίκη Γουλαν- 
δρή, 5) Εμμανουήλ Δρανδάκης, 6) Μάριος Ευρυβιάδης, 7) 
Νικόλαος Καραμούζης, 8) Γεώργιος Καρύδης, 9) Ανδρέας 
Κιντής, 10) Πασχάλης Κιτρομηλίδης, 11) Ιωάννης Λοίζί- 
δης, 12) Αριστόβουλος Μάνεσης, 13) Δημήτριος Μπουρα- 
ντώνης, 14) Γ εώργιος Πετράκος, 15) Αστέριος Πλιάκος, 
16) Παναγιώτης Τσακλόγλου, 17) Διονύσιος Τσουκαλάς, 
18) Αννίκα Χαραλαμπίδου, 19) Νικόλαος Χριστοδουλά- 
κης, σύστησαν Κοινωφελές ίδρυμα με την επωνυμία 
«ΕΛΕΥΘΕΡΙΟΣ ΒΕΝΙΖΕΛΟΣ ΙΔΡΥΜΑ ΕΥΡΩΠΑΪΚΩΝ 
ΣΠΟΥΔΩΝ» και με έδρα την Αθήνα. 

2. Τις διατάξεις των άρθρων: 

α) 95 και 98 του Α.Ν. 2039, 

β) 101 και 119 του Εισαγωγικού Νόμου του Αστικού Κώ¬ 
δικα, και 

γ) 108 και 110 του Αστικού Κώδικα. 

3. Την από 5.5.1995 γνωμοδότηση του Συμβουλίου 
Εθνικών Κληρ/των. 

4. Την αριθ. 411/24.1.1996 κοινή απόφαση του Πρω¬ 
θυπουργού και του Υπουργού Οικονομικών με την οποία 
ανατέθηκαν αρμοδιότητες του Υπουργού Οικονομικών 
στους Υφυπουργούς Οικονομικών, (ΦΕΚ 58/Β'). 

Με πρόταση των Υπουργών Εξωτερικών, Εθν. Παιδείας 
και θρησκευμάτων και του Υφυπουργού Οικονομικών, 
αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΕΛΕΥΘΕΡΙΟΣ ΒΕΝΙΖΕΛΟΣ ΙΔΡΥΜΑ 
ΕΥΡΩΠΑΪΚΩΝ ΣΠΟΥΔΩΝ», η οποία έγινε από τους 1) Αν- 
δρέα Ανδρικόπουλο, 2) Θεόδωρο Γεωργακόπουλο, 3) Δη- 
μήτριο Γεωργούτσο, 4) Νίκη Γουλανδρή, 5) Εμμανουήλ 
Δρανδάκη, 6) Μάριο Ευρυβιάδη, 7) Νικόλαο Καραμούζη, 
8) Γεώργιο Καρύδη, 9) Ανδρέα Κιντή, 10) Πασχάλη Κιτρο- 
μηλίδη, 11) Ιωάννη Λοϊζίδη, 12) Αριστόβουλο Μάνεση, 13) 
Δημήτριο Μπουραντώνη, 14) Γ εώργιο Πετράκο, 15) Αστέ¬ 
ρια Πλιόκο, 16) Παναγιώτη Τσακλόγλου, 17) Διονύσιο 
Τσουκαλά, 18) Αννίκα Χαραλαμπίδου, 19) Νικόλαο Χρι- 
στοδουλάκη με την αριθ. 590/27.3.95 πράξη της συμβο¬ 
λαιογράφου Αθηνών Μαρίνας Γ. Καραγεώργη-Πλιάκου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εξωτερικών, Οικονομικών και Εθνικής Παιδείας και 
θρησκευμάτων και διέπεται από τις διατάξεις της παρα¬ 
πάνω συστατικής του πράξης, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΕΛΕΥΘΕΡΙΟΣ ΒΕΝ1ΖΕΛΟΣ ΙΔΡΥΜΑ 
ΕΥΡΩΠΑΪΚΩΝ ΣΠΟΥΔΩΝ», 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΕΛΕΥΘΕ¬ 
ΡΙΟΣ ΒΕΝΙΖΕΛΟΣ ΙΔΡΥΜΑ ΕΥΡΩΠΑΪΚΩΝ ΣΠΟΥΔΩΝ», 
που συστήθηκε από τους 1) Ανδρέα Ανδρικόπουλο, 2) Θε¬ 
όδωρο Γεωργακόπουλο, 3) Δημήτριο Γ εωργούτσο, 4) Νίκη 
Γουλανδρή, 5) Εμμανουήλ Δρανδάκη, 6) Μάριο Ευρυ- 
βιάδη, 7) Νικόλαο Καραμούζη, 8) Γεώργιο Καρύδη, 9) Αν¬ 
δρέα Κιντή, 10) Πασχάλη Κιτρομηλίδη, 11) Ιωάννη Λοϊ- 
ζίδη, 12) Αριστόβουλο Μάνεση, 13) Δημήτριο Μπουρα- 
ντώνη, 14) Γεώργιο Πετράκο, 15) Αστέριο Πλιάκο, 16) Πα¬ 
ναγιώτη Τσακλόγλου, 17) Διονύσιο Τσουκαλά, 18) Αννίκα 
Χαραλαμπίδου, 19) Νικόλαο Χριστοδουλάκη με την αριθ. 
590/27,3.1995 πράξη της συμβολαιογράφου Αθηνών 
Μαρίνας Γ. Καραγεώργη - Πλιάκου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανισμού, 
του Α.Ν. 2039/39, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά την επωνυμία του ιδρύματος, την 
έδρα και το έτος έγκρισης της σύστασής του και στη μέση 
φέρει παράσταση απεικονίζουσα το σήμα των Ευρωπαϊ¬ 
κών Κοινοτήτων, όπως αυτό εκφράζεται με κύκλο αποτε- 
λούμενο από δώδεκα (12) αστέρια. 

Άρθρο 2 

Σκοπός 

Σκοπός του ιδρύματος είναι η προαγωγή της εκπαίδευ¬ 
σης, της έρευνας και της ενημέρωσης επί ευρωπαϊκών θε¬ 
μάτων, ιδίως εκείνων που αφορούν στην Ευρωπαϊκή Ολο¬ 
κλήρωση, σε συνδυασμό με την ανάληψη πρωτοβουλιών 
και ενεργειών που προωθούν τη θέση της Ελλάδος στο 
πλαίσιο των διμερών, ευρωπαϊκών και διεθνών σχέ¬ 
σεων. 

Άρθρο 3 

Μέσα για την πραγμάτωση του σκοπού 

Μέσα για την πραγμάτωση του οκοπού είναι: 
α) Η προώθηση και διεξαγωγή Επιστημονικής Έρευνας 
που θα χρηματοδοτείται κυρίως από την Ευρωπαϊκή 
Ένωση, αλλά και από άλλους δημόσιους ή ιδιωτικούς φο- 
ρείς. 

β) Η οργάνωση συνεδρίων, σεμιναρίων και διαλέξεων 
καθώς επίσης και η συμμετοχή σε επιστημονικά συνέδρια 
του εσωτερικού και εξωτερικού στα θέματα αυτά που θα 
χρηματοδοτείται κυρίως από τα προαναφερόμενα ερευ¬ 
νητικά κονδύλια. 

γ) Η οικονομική ενίσχυση, υπό τη μορφή, ιδίως υποτρο¬ 
φιών, επαίνων και βοηθημάτων των σπουδαστών του τμή¬ 
ματος Διεθνών και Ευρωπαϊκών Οικονομικών Σπουδών 
του Οικονομικού Πανεπιστημίου Αθηνών για ειδίκευση 
στα θέματα αυτά, που θα χρηματοδοτείται κυρίως από τα 
εισοδήματα της περιουσίας του Ιδρύματος για το σκοπό 
αυτό. 


δ) Η χορήγηση βραβείων για εργασίες που προάγουν 
την επιστήμη σε τσμείς πσυ περιλαμβάνσνται στσ σκσπό 
του ιδρύματος. 

ε) Κάθε άλλο πρόσφορο μέσο για την προώθηση του 
σκοπού του ιδρύματος. 

Άρθρο 4 

Περιουσία - Πόροι. 

1. Περιουσία του ιδρύματος αποτελεί: 

α) Το ποσό των δέκα εκατομμυρίων (10.000.000) δραχ¬ 
μών που είναι κατατεθειμένο σε λογαριασμό ταμιευτηρίσυ 
της Ιονικής και Λαϊκής Τράπεζας της Ελλάδος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών ταυ στσιχείων. 

β) Οι τόκοι από τις καταθέσεις του σε Τράπεζες ή άλ- 

λσυς Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οποιοσδήποτε φυ¬ 
σικού ή νομικού προσώπου, προς αυτό. 

δ) Τα έσοδα από την ανάθεση μελετών και ερευνών, 
από εκδόσεις δημοσιευμάτων ή από άλλες μορφωτικές 
εκδηλώσεις. 

Άρθρο 5 
Διοίκηση. 

1. Το ίδρυμα διοικείται από επταμελές Διοικητικό Συμ¬ 
βούλιο. 

Το πρώτο Διοικητικό Συμβούλιο αποτελείται από τους, 
α) Θεόδωρο Γεωργακόπουλο, β) Εμμανουήλ Δρανδάκη, γ) 
Ανδρέα Κιντή, δ) Πασχάλη Κιτρομηλίδη, ε) Σπυρίδωνα 
Λιούκα, στ) Αριστόβουλο Μάνεση, ζ) Νικόλαο Χριστοδου- 
λάκη. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Κάθε τρία χρόνια λήγει η θητεία τριών από τα μέλη 
του Διοικητικού Συμβουλίου με κλήρωση που γίνεται με¬ 
ταξύ αυτών, χωρίς να αποκλείεται η επανεκλογή. 

4. Σε περίπτωση απσποίησης. παραίτησης, λήξη της θη¬ 
τείας, έκπτωσης, ανικανότητας, θανάτσυ ή αντικατάστα¬ 
σης, για οπσιοδήπστε λόγσ, κάποιου από τα μέλη του Διοι¬ 
κητικού Συμβουλίου, η κε^ή θέση συμπληρώνεται με από¬ 
φαση των υπσλοίπων μελών, σύμφωνα με τις διατάξεις 
της συστατικής πράξης και του άρθρου 99 του Α.Ν. 2039/ 
1939. 

5. Το Διοικητικό Συμβούλιο συνεδριάζει τακτικά τουλά¬ 
χιστον μία φορά το χρόνο και έκτακτα κάθε φορά που θα 
ζητηθεί από τον Πρόεδρό του ή από δύο μέλη του με γρα¬ 
πτή προς τον Πρόεδρο αίτησή τους, πάντοτε, όμως, 
ύστερα από έγγραφη πρόσκληση του Προέδρου, πέντε 
τουλάχιστον ημέρες πριν από την οριζόμενη συνεδρίαση. 
Σε περίπτωση άρνησης του Προέδρου να συγκαλέοει το 
Συμβούλιο, τούτο συγκαλείται από τα μέλη που ζήτησαν 
τη σύγκλισή του, οπότε το Συμβούλιο συνεδριάζει και χω¬ 
ρίς την παρουσία του Προέδρου του, αρκεί να είναι παρό¬ 
ντα τέσσερα τσυλάχιστον μέλη του. 

6. Το Διοικητικό Συμβούλιο βρίσκεται σε απαρτία όταν 
παρευρίσκονται τουλάχιστον τέσσερα μέλη του και απο¬ 
φασίζει με πλειοψηφία των παρόντων μελών του που δεν 
θα είναι μικρότερη των τριών μελών. Σε περίπτωση ισσψη- 
φίας υπερισχύει η γνώμη με την οπσία συντάσσεται σ Πρό- 
εδρσς. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώνη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 6 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη δισίκηση και στη λειτουργία του, τη 
διάθεση των πόρων αυτσύ, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των Διαταγμάτων που εκδόθηκαν ή θα εκδοθούν σε εκτέ¬ 
λεση του Νόμου τούτου, καθώς και των λοιπών σχετικών 
Νόμων και Διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή (Υπουργό Οικο¬ 
νομικών ή Νομάρχη Αθηνών) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ 552/Α·). 

Μαζί με τον απολογισμό, καταρτίζει, ψηφίζει και υπσ- 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τσυς όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 7 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 


έκτακτες συνεδριάσεις, κηρύσσει την έναρξη και λήξη αυ¬ 
τών κα διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον ημέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε όλλσ μέλσς του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους, 
στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρο και σε περίπτωση απουσίας ή κωλύ¬ 
ματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βσηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 9 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι- 
στωτιά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, πσυ είνσι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στσι- 

χεϊα του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Διαδικασία χορήγησης υποτροφιών, 
επαίνων και βοηθημάτων. 

Οι υποτροφίες χορηγούνται χωρίς διαγωνισμό, σύμ¬ 
φωνα με τις διατάξεις της συστατικής πράξης του ιδρύμα¬ 
τος, του παρόντος οργανισμού, του Α.Ν. 2039/1939 και 
του από 18.8.1941 Καν. Δ/τος. Η χορήγηση των υποτρο¬ 
φιών και επαίνων θα γίνεται με βάση την επίδοση των υπο¬ 
ψηφίων, ενώ η απόδοση των βοηθημάτων, σε συνάρτηση 
με οικονομικά κριτήρια. Ο αριθμός και το ύψος των υπο¬ 
τροφιών και εν γένει των οικονομικών ενισχύσεων θα κα¬ 
θορίζονται εκάστοτε από το Διοικητικό Συμβούλιο του 
ιδρύματος, ανάλογα με τις οικονομικές δυνατότητές του. 

Άρθρο 11 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η ίανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α·). 

Άρθρο 12 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη. 


όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτοοση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Οικονομικό 
Πανεπιστήμιο Αθηνών που εδρεύει και λειτουργεί στην 
Αθήνα και θα διατίθεται για την εκτέλεση παρεμφερούς 
σκοπού. 

Στους Υπουργούς Εξωτερικών, Εθνικής Παιδείας και 
θρησκευμάτων και στον Υφυπουργό Οικονομικών, ανα¬ 
θέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 14 Ιουνίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΓΕΩΡΓΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

1 ΚΑΠΟΛΙΓΤΡΙΟΥ 34 · ΑΘΗΝΑ 104 32 · ΤΕυΕΧ 223211 ΥΡΕΤ ΟΒ · ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ | 

ΚΕΝΤΡΙΚΗ ΥΠΗΡΕΕΙΑ 

ΙολωμοΟ 51 

ΠΕΡΙΦΕΡΒΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΠληοοφορΙες δημοαευμίπων Α.ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

52^95^7 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήιιη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. «μ 
αποστολή Φ.Ε.Κ. με πληρωμή μίσω Δ.Ο.Υ. 5248320 

ΘΕΣΣΑΛΟΝΙΚΗ (031) 423856 

25ης Μαρτίου 21 Τ.Κ. 541 X 423956 

ΠΒΡΑ1ΑΣ 4136402 

Ν«ήτο 6-8 Τ.Κ. 185 31 4171X7 

ΠΑΤΡΑ (061) 271249 

ΚορίνθΟϋ 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21X1 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 X 26522 

ΤΙΜΗ ΦΥΛΛΩΝ - Μέχρι 16 σελίδες IX δρχ. 

ΡΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Αηά 16 σελίδες και άνω προσούξηση IX δρχ. ανάβσέλιδο ή μέρος αμτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε Προϋπολογισμού 
2531 

Κ.Α.Ε εσόδου υπέρ 

ΤΑΠΕΤ 3512 

Α' (Νόμοι, ΠΑ. Συμδάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Α' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.ΠΑΑ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχάντων διαγωνισμών) 

Δελτίο Βιομηχαιηκής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων ΑΣ.Ε.Π. 

Χ.ΟΧ δρχ. 

χ.οχ . 

10.0Χ · 

Χ.ΟΧ . 

25.0Χ » 

10.0Χ · 

5.0Χ · 

10.0Χ » 

3.0Χ . 

1Χ.0Χ . 

10.0Χ · 

1.5Χ δρχ. 

2.5Χ . 

5Χ . 

2.5Χ . 

1.2Χ . 

5Χ · 

2Χ · 

5Χ > 

IX . 

7.5Χ . 

5Χ . 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε & ΕΠ.Ε 

120.0Χ . 

6.0Χ · 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με εππσγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εκπιράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημδσβ Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσά της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διόστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μόρτ» κάθε έτους. 

• Αντίνοοωα διπλοτύπων, ταχυδρομικές επιταγές και χρηματικά γραμμόπα δεν γίνονται δεκτά. 

Οι ϋπηρβσίες κοινού λοιτοοργούν καθημορινά από 08.00 *»ς 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













